CELEX: C2006/165/43
Language: lt
Date: 2006-07-15 00:00:00
Title: Byla C-237/06 P  2006 m. gegužės 28 d.  Guido Strack pateiktas apeliacinis skundas dėl  2006 m. kovo 22 d.  Pirmosios instancijos teismo (pirmoji kolegija) nutarties byloje T-4/05,  Guido Strack prieš Europos Bendrijų Komisiją

15.7.2006   
            
            
               LT
            
            
               Europos Sąjungos oficialusis leidinys
            
            
               C 165/23
            
         2006 m. gegužės 28 d. Guido Strack pateiktas apeliacinis skundas dėl 2006 m. kovo 22 d. Pirmosios instancijos teismo (pirmoji kolegija) nutarties byloje T-4/05, Guido Strack prieš Europos Bendrijų Komisiją
   
   (Byla C-237/06 P)
   (2006/C 165/43)
   Proceso kalba: vokiečių
   Šalys
   
      Apeliantas: Guido Strack, atstovaujamas advokato L. Füllkrug
   
      Kita proceso šalis: Europos Bendrijų Komisija
   Apelianto reikalavimai
   
               —
            
            
               Panaikinti 2006 m. kovo 22 d. Pirmosios instancijos teismo (pirmoji kolegija) nutartį byloje T- 4/05, Guido Strack prieš Europos Bendrijų Komisiją
                   (1).
            
         
               —
            
            
               Panaikinti 2004 m. vasario 5 d. sprendimą dėl OLAF tyrimo OF/2002/0356 nutraukimo ir jį pagrindusį Final Case Report (Bylos Nr. NT/sr D(2003)-AC-19723 — 01687 05.02.2004).
            
         
               —
            
            
               Nurodyti Komisijai padengti bylinėjimosi išlaidas.
            
         Apeliacinio skundo pagrindai ir pagrindiniai argumentai
   Apeliaciniame skunde apeliantas tvirtina, kad Pirmosios instancijos teismas padarė procedūros klaidą ir pažeidė Bendrijos teisės normą, įtvirtintą 2004 m. lapkričio 2 d. Tarybos sprendimo, įsteigiančio Europos Sąjungos tarnautojų teismą, (2004/752/EB, Euratomas) 3 straipsnyje. Nutarties priėmimo metu Pirmosios instancijos teismas nebuvo kompetentingas priimti sprendimą, kadangi, remdamasis minėta nuostata, dar 2005 m. gruodžio mėnesį jis turėjo perduoti bylą T-4/05 Europos Sąjungos tarnautojų teismui.
   Be to, apeliantas tvirtina, kad Pirmosios instancijos teismas nepagrindė skundžiamos nutarties dėl daugelio savarankiškų ieškinio išvadų ir taip pažeidė proceso normas.
   Pirmosios instancijos teismas taip pat pažeidė Bendrijos teisę, neteisingai išaiškinęs Pareigūnų tarnybos nuostatų 90 straipsnio 2 dalyje ir 90a straipsnyje pavartotą sąvoką „nenaudai priimtas aktas“. Šis pažeidimas padarytas neteisingai išaiškinus pačią sąvoką ir neatsižvelgus į ankstesnę teismo praktiką, neteisingai išaiškinus Pareigūnų tarnybos nuostatų 22a, 22b ir 43 straipsnių normas, pažeidus teisę į fizinį ir dvasinį neliečiamumą bei veiksmingos teisinės gynybos reikalavimą ir neatsižvelgus į reikalavimo atlyginti žalą esmę.
   Galiausiai apeliantas tvirtina, kad Pirmosios instancijos teismas padarė procedūros klaidą neteisingai konstatavęs faktines aplinkybes, teisiniu požiūriu neteisingai įvertinęs faktines aplinkybes, susijusias su OLAF tyrimu, ir nelogiškai jas aprašęs nutarties motyvuose, kas yra įrodoma remiantis procesiniais dokumentais.
   
      (1)  OL C 121, p. 12